open-index/open-wikipedia-markdown huggingface dataset:
ხოსე-მარია-ლინარესის პროვინცია

**ხოსე-მარია-ლინარესის პროვინცია** () — პროვინცია ბოლივიაში, პოტოსის დეპარტამენტის აღმოსავლეთ ნაწილში. დედაქალაქია პუნა.

ხოსე-მარია-ლინარესი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთიდან სამხრეთისკენ გადაჭიმულია 85 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 4 843 კმ²-ს შეადგენს. 

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
*1992 წლის აღწერისას, მოსახლეობა 52 535 ადამიანს შეადგენდა, 2001 წელს კი 50 899-ს, ანუ ადგილი ჰქონდა 2.1 %-იან კლებას.
*44 % ლაპარაკობს ესპანურად, 80 % კეჩუაზე.  
*მოსახლეობის 90 %-ს არ აქვს ელექტროენერგია.
*69 % დასაქმებულია სასოფლო-სამეურნეო სფეროში, 0.5 % მაღაროებში, 11 % მრეწველობაში, 20 % მომსახურების სფეროში (2001).
*მორწმუნეთა 88 % კათოლიკეა, 10 % პროტესტანტი (1992).

მოსახლეობის ძირითადი ნაწილი კეჩუას შთამომავლები არიან.

## დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
* National Institute of Statistics of Bolivia
 

## სქოლიო
კატეგორია:პოტოსის დეპარტამენტის პროვინციები
ნორ-ლიპესის პროვინცია

**ნორ-ლიპესის პროვინცია** () — პროვინცია ბოლივიაში, პოტოსის დეპარტამენტში. დედაქალაქია ვილია-მარტინი. ნორ-ლიპესის ტერიტორიაზე მდებარეობს ბოლივიაში ერთ-ერთი უდიდესი — სან-კრისტობალის მაღარო. 

ნორ-ლიპესი ერთ-ერთია პოტოსის დეპარტამენტის თექვსმეტი პროვინციიდან. დასავლეთით ესაზღვრება ჩილე. ჩრდილოეთიდან სამხრეთისკენ გადაჭიმულია 210 კმ-ზე, აღმოსავლეთიდან დასავლეთისკენ 270 კმ-ზე, ხოლო მთლიანი ფართობი 28 187 კმ²-ს შეადგენს. 

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
მინი|მარცხნივ|250პქ|კანიაპის ტბა
*1992 წლის აღწერისას, მოსახლეობა 8 320 ადამიანს შეადგენდა, 2001 წელს კი 10 460-ს, ანუ ადგილი ჰქონდა 25,7 %-იან ზრდას.
*მოსახლეობის 96 %-ს არ აქვს ელექტროენერგია.
*61 % დასაქმებულია სასოფლო-სამეურნეო სფეროში, 9 % მაღაროებში, 2 % მრეწველობაში, 28 % მომსახურების სფეროში (2001).
*მორწმუნეთა 90 % კათოლიკეა, 6 % პროტესტანტი.

მოსახლეობის ძირითადი ნაწილი კეჩუას შთამომავლები არიან.

## დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
*General map of province 
*Detailed map of province towns and rivers 
*Population data (Spanish) 

კატეგორია:პოტოსის დეპარტამენტის პროვინციები
ნორ-ჩიჩასის პროვინცია

**ნორ-ჩიჩასის პროვინცია** () — პროვინცია ბოლივიაში, პოტოსის დეპარტამენტის აღმოსავლეთ ნაწილში. დედაქალაქია კოტაგაიტა.

ნორ-ჩიჩასი ერთ-ერთია პოტოსის დეპარტამენტის თექვსმეტი პროვინციიდან. აღმოსავლეთით ესაზღვრება ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 140 კმ-ზე, აღმოსავლეთიდან დასავლეთისკენ 120 კმ-ზე, ხოლო მთლიანი ფართობი 8 205 კმ²-ს შეადგენს. 

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
მინი|მარცხნივ|250პქ|ვიტიჩი
*1992 წლის აღწერისას, მოსახლეობა 38 250 ადამიანს შეადგენდა, 2001 წელს კი 35 323-ს, ანუ ადგილი ჰქონდა 17 %-იან კლებას.
*69 % ლაპარაკობს ესპანურად, 99.5 % კეჩუაზე.  
*მოსახლეობის 92 %-ს არ აქვს ელექტროენერგია.
*73 % დასაქმებულია სასოფლო-სამეურნეო სფეროში, 4.5 % მაღაროებში, 4 % მრეწველობაში, 18.5 % მომსახურების სფეროში (2001).
*მორწმუნეთა 79 % კათოლიკეა, 17 % პროტესტანტი.

მოსახლეობის ძირითადი ნაწილი კეჩუას შთამომავლები არიან.

## დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
*Population data (Spanish) 

კატეგორია:პოტოსის დეპარტამენტის პროვინციები
ლაშა დვალი

**ლაშა დვალი** (დ. 14 მაისი, 1995, თბილისი) — ქართველი ფეხბურთელი, ბულგარეთის საფეხბურთო ჩემპიონატის მონაწილე საფეხბურთო კლუბ ცსკა 1948-ის და საქართველოს ეროვნული ნაკრების ცენტრალური მცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში. 

## ადრეული წლები 
ლაშა დვალი 1995 წლის 14 მაისს, თბილისში დაიბადა. 6 წლის ასაკში „საბურთალოს“ საფეხბურთო სკოლაში შეიყვანეს. მისი პირველი მწვრთნელი მამუკა ღვიტიძე იყო. 13 წლის ასაკში გადავიდა მწვრთნელ გუბაზ დოლიძესთან იბერია 2010-ში, რომელიც იმ პერიოდში რუსთავის „მეტალურგის“ დუბლების სახელით გამოდიოდა. აქ მან სამნახევარი წელი დაჰყო.

## კარიერა 
### საკლუბო 
2013 წლის სექტემბრიდან დვალი ინგლისური „რედინგის“ ფეხბურთელი იყო და რიგის „სკონტოში“ განათხოვრების წესით თამაშობდა. დვალმა გაერთიანებულ სამეფოში სამუშაო ვიზა ვერ მიიღო და ახალ გუნდს ეძებდა. 2015 წლის 2 თებერვლიდან ის „ქასიმფაშას“ მთავარი მწვრთნელის, შოთა არველაძის ინიციატივით თურქულ კლუბში 4 თვით იჯარის წესით ჩაირიცხა.

2015 წლის 31 აგვისტოს ერთწლიანი კონტრაქტი გააფორმა გერმანიის მეორე ბუნდესლიგაში მოასპარეზე „დუისბურგთან“.

### სანაკრებო 
იცავდა საქართველოს 17, 19 და 21-წლამდე ფეხბურთელთა ნაკრების ღირსებას.

საქართველოს ეროვნულ ნაკრებში დვალი პირველად 2014 წლის ოქტომბერში გამოიძახა თემურ ქეცბაიამ, შოტლანდიასთან და გიბრალტართან გასვლითი მატჩების წინ. მან დიდი ბრიტანეთის ვიზა დროულად ვერ აიღო და გლაზგოური დაპირისპირება გამოტოვა, გიბრალტართან კი მწვრთნელმა არ ათამაშა. მისი სანაკრებო დებიუტი 2015 წლის 29 მარტს შედგა გერმანიის ნაკრებთან შეხვედრაში. ნაკრების მწვრთნელმა კახა ცხადაძემ მე-4 წუთზე ტრავმირებული ალექსანდრე ამისულაშვილის ნაცვლად შეიყვანა მინდორზე..

## სანაკრებო სტატისტიკა
## მიღწევები
[thumb|right|230პქ|[საქართველოს ეროვნული საფეხბურთო ნაკრები|ეროვნული ნაკრების მაისურით.]]
### საკლუბო
;  სკონტო რიგა
* ლატვიის ვიცე-ჩემპიონი: 2014, 2013
* ლატვიის თასის ფინალისტი: 2013–14
* ლატვიის სუპერთასის ფინალისტი: 2013 

;  ფერენცვაროში
* უნგრეთის ჩემპიონი: 2018–19, 2019–20, 2020–21, 2021–22
* უნგრეთის თასის მფლობელი: 2021–22

;  	აპოელი
* კვიპროსის ჩემპიონი: 2023–24
* კვიპროსის ვიცე-ჩემპიონი: 2022–23
* კვიპროსის სუპერთასის მფლობელი: 2024–25

## ჯილდოები
* ღირსების ორდენი: 2024

## რესურსები ინტერნეტში 
* საქართველოს ეროვნული ნაკრების ოფიციალურ საიტზე

## სქოლიო 
კატეგორია:დაბადებული 14 მაისი
კატეგორია:დაბადებული 1995
კატეგორია:ქართველი ფეხბურთელები
კატეგორია:რიგის სკონტოს ფეხბურთელები
კატეგორია:რედინგის ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:ქასიმფაშას ფეხბურთელები
კატეგორია:მეორე ბუნდესლიგის ფეხბურთელები
კატეგორია:დუისბურგის ფეხბურთელები
კატეგორია:ექსტრაკლასას ფეხბურთელები
კატეგორია:შჩეცინის პოგონის ფეხბურთელები
კატეგორია:ყაზახეთის საფეხბურთო ჩემპიონატის ფეხბურთელები
კატეგორია:საქართველოს ნაკრების ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
რეტის ალპები

**რეტის ალპები** ( ) — აღმოსავლეთი ალპების ნაწილი იტალიაში, შვეიცარიაში, ლიხტენშტაინსა და ავსტრიაში. შეჭრილია იტალიის ლომბარდიისა და ტრენტინო-ალტო-ადიჯეს რეგიონებში, შვეიცარიის ტიჩინოსა და გრაუბიუნდენის კანტონებში და ავსტრიის ფორარლბერგისა და ტიროლის ტერიტორიებზე. ვრცელდება შპლიუგენისა და რეზიის უღელტეხილებს შორის. სიგრძე 140 კმ. სიმაღლე 4049 მ-მდე (პიკი ბერნინა). გადაკვეთილია მრავალი ხეობით. რეტის ალპებიდან სათავეს იღებენ მდინარეები ადა და ინი. უმთავრესად აგებულია კირქვებით, მერგელებით, დოლომიტებითა და კრისტალური ქანებით. ჭარბობს ალპური ტიპის რელიეფი.

მოიცავს იზოლირებულ ორტლერის, ადამელოსა და ბერნინის მასივებს. ფლორა და ფაუნა მეტად მრავალფეროვანია. 800 მ სიმაღლემდე შემოსილია ფართოფოთლოვანი ტყით, 2250 მ-მდე შერეული და წიწვოვანი ტყით, 2700 მ-მდე სუბალპური და ალპური მდლოები ბუჩქნარია, უფრო მაღლა — მუდმივი თოვლი და მყინვარები. აღმოსავლეთ ნაწილში მდებარეობს შვეიცარიის ეროვნული პარკი. განვითარებულია ტურიზმი, ალპინიზმი.

## იხილეთ აგრეთვე
* ალპები

## რესურსები ინტერნეტში
კატეგორია:ალპების ქედები
კატეგორია:იტალიის ქედები
კატეგორია:შვეიცარიის ქედები
კატეგორია:ავსტრიის ქედები
ლეპტოპი

-ის ლეპტოპი]]
**ლეპტოპი** (იგივე ნოუთბუქი) — პორტატული პერსონალური კომპიუტერი, რომლის კორპუსში არის ჩვეულებრივი პერსონალური კომპიუტერის კომპონენტები გაერთიანებული (უფროსწორეთ მას არ სჭირდება ცალკე მოწყობილობები როგორიცაა კლავიატურა, მონიტორი და სხვა). ის არის მსუბუქი და მოსახერხებელი,  ნოუთბუქებს აქვთ ბატარეა რომლებიც დენის წყაროს გარეშე ძლებენ 1 საათიდან 15 საათამდე (გააჩნია ბატარეის სიმძლავრეს). 

პირველი ნოუთბუქი 1979 წელს შეიქმნა NASA-ს შეკვეთით.

## ტიპები 
არსებობს ლეპტოპის განსხვავებული ტიპები, ესენია: 

***ულტრაპორტატული** (არის მაქსიმალურად მობილური, იდეალურია გზაში მოხმარებისას), 
***ნეტბუქები** (შემცირებული ლეპტოპი, უფრო პორტატული), 
***ბიუჯეტური** ნოუთბუქი (მაქსიმალურად იაფფასიანი ნოუთბუქი, თუმცა შეზღუდულ-შესაძლებლობიანი და  სუსტი), 
***საშუალო კლასის** ნოუთბუქი (უბრალო ლეპტოპის ტიპი), 
***ბიზნეს** ნოუთბუქი (იგივე რაც საშუალო კლასის ლეპტოპი, თუმცა უფრო ადაპტირებული საქმიანი ხალხისთვის) 
***მულტიმედიური** ნოუთბუქი (საშუალო დონის ვიდეოადაპტერიანი და პროცესორიანი ლეპტოპები, გამოიყენება მრავალი მიზნისათვის), 
***გეიმერული, სათამაშო** ნოუთბუქი (ლეპტოპები, რომლებსაც აქვთ განსაკუთრებით განვითარებული ვიდეოადაპტერი, რაც ქმნის მაქსიმალურ კომფორტს ყველაზე ძლიერ წარმად კომპიუტერული თამაშებშიც კი), 
***დაცული** ნოუთბუქი (ლეპტოპები, რომლებიც გამოიყენება ექსტრემალურ მდგომარეობებში, მას აქვს გამძლეობა ვიბრაციის, დარტყმების და სხვა დაზიანებების მიმართ, ასევე მას გამოიყენებენ ჯარში.) 
**და სხვა.**

კატეგორია:კომპიუტერი
ლირო

**ლირო** () — პატარა ნაკადული იტალიაში. გაედინება სონდრიოს პროვინციის ტერიტორიაზე (ლომბარდიის რეგიონი). სათავე აქვს ალპებში, შპლიუგენის უღელტეხილთან, შვეიცარიის საზღვრის სიახლოვეს. წარმოადგენს მდინარე მერას მთავარ შენაკადს (შეერთვის ქალაქ კიავენას სიახლოვეს). ზემო დინებაში ქმნის წყალსაცავს. 

კატეგორია:იტალიის მდინარეები
ბიორნ კეიპერსი

[მინი|150პქ|ბიორნ კეიპერსი [ფიფა-ს კონფედერაციის თასი 2013|2013 წლის კონფედერაციის თასის ფინალის მსაჯობისას]]
**ბიორნ კეიპერსი** (; 28 მარტი, 1973 წ. ოლდენზალი) — ნიდერლანდელი ფეხბურთის მსაჯი. ძირითადად მოღვაწეობს ნიდერლანდების უმაღლეს საფეხბურთო დივიზიონში. 

კეიპერსი ამავე დროს მსაჯობს ეროვნულ და საერთაშორისო დონეზე. მათ შორისაა 2006 წლის ევროპის 17 წლამდელთა ჩემპიონატის ფინალი, უეფა-ს თასის, უეფა-ს ევროპის ლიგისა და ჩემპიონთა ლიგის მატჩები.  KNVB-ის (ნიდერლანდების სამეფო ფეხბურთის ასოციაცია) მიერ კეიპერსი A კლასის (ტოპ-სია) არბიტრთა სიაშია შეტანილი. მამამისი ასევე მსაჯი იყო. 

2009 წლის 14 ივლისს, KNVB-ის მსაჯთა ტექნიკური სამსახურის უფროსმა დაადასტურა, რომ კეიპერსი ევროპული ფეხბურთის უმაღლეს კლასში იქნა აყვანილი. პიეტერ ვინკთან და ერიკ ბრაამჰაართან ერთად, იგი ერთადერთი ჰოლანდიელია უმაღლეს ევროპულ დონეზე. 2006 წლიდან ირიცხება ფიფა-ს მსაჯთა სიაში. 

ბიორნი ნეიმეგენის რადბუდის უნივერსიტეტში ბიზნესის ადმინისტრირებას სწავლობდა, პარალელურად ოლდენზალში სამი C1000 სუპერმარკეტისა და თმის სალონის თანამფლობელი იყო.

## სქოლიო
კატეგორია:ნიდერლანდელი ფეხბურთის მსაჯები
კატეგორია:დაბადებული 1973
კატეგორია:დაბადებული 28 მარტი
კატეგორია:ცოცხალი ადამიანები
Sun King (სიმღერა)

**Sun King** — სიმღერა, რომელიც თავდაპირველად დაწერა ჯონ ლენონმა, თუმცა ავტორობა ეკუთვნით ლენონსა და მაკ-კარტნის და ჩაწერილია The Beatles-ის მიერ მათი 1969 წლის ალბომისთვის Abbey Road.

## კომპოზიცია 
ისევე, როგორც ალბომში შემავალი სხვა სიმღერები (მაგ. „Because“), ესეც წარმოგვიდგება ლენონის, მაკ-კარნისა და ჰარისონის მრავალ-ბილიკიან ვოკალურ ჰარმონიად. სიმღერის თავდაპირველი სახელწოდება იყო „Here Comes the Sun King“, მაგრამ ჰარისონის სიმღერის „Here Comes the Sun“ სახელწოდების გამეორების თავიდან ასაცილებლად საბოლოო სახელად მიენიჭა უბრალოდ Sun King. სიმღერის ჟღერადობა თანადათანობით შემოდის წინა სიმღერის You Never Give Me Your Money დიმინუენდოს ფონზე, ხოლო სრულდება მოულოდნელად, რასაც მოჰყვება უკვე შემდეგი სიმღერა „Mean Mr. Mustard“ რინგოს დასარტყამი საკრავების უცაბედი შემოსვლით.

სიმღერის ბოლო სამ სტრიქონში ხდება რომანსულ ენათა ხელოვნური შერევა. 1969 წელს ლენონი ტექსტის შესახებ თავის ინტერვიუში ამბობს: „ჩვენ წამოვიწყეთ ხუმრობა, გახსოვთ ალბათ, „cuando para mucho“. ასე რომ, ჩვენ ის იყო შევქმენით... პოლს სკოლიდან ახსოვდა რამდენიმე ესპანური სიტყვა. მოკლედ ჩვენ გვჭირდებოდა რამდენიმე ესპანური სიტყვა, რომელიც ჟღერადობაში მოვიდოდა და ჩვენ მივიღეთ „chicka ferdy“. ეს არაფერს არ ნიშნავს ჩემთვის, მაგრამ ბავშვურ ენაზე არის: „ნა-ნა! ნა-ნა-ნა!“.“

## შემსრულებლები 
* ჯონ ლენონი – მრავალ-ბილიკიანი სოლო ვოკლები, რითმ-გიტარა, მარაკასი
* პოლ მაკ-კარტნი – ჰარმონიული ვოკალები, fuzz ბას-გიტარა
* ჯორჯ ჰარისონი – ჰარმონიული ვოკალები, სოლო-გიტარა
* რინგო სტარი – დასარტყამი საკრავები, ბონგოები
* ჯორჯ მარტინი – Lowrey ორRანი

კატეგორია:The Beatles-ის სიმღერები
კატეგორია:1969 წლის სიმღერები
რაფაელ-ბუსტილიოს პროვინცია

**რაფაელ-ბუსტილიოს პროვინცია** () — პროვინცია ბოლივიაში, პოტოსის დეპარტამენტში. სახელი ეწოდა ბოლივიელი დიპლომატისა და საგარეო საქმეთა მინისტრის — რაფაელ ბუსტილიოს პატივსაცემად. დედაქალაქია უნსია, უდიდესი ქალაქი — ლიალიაგუა.

რაფაელ-ბუსტილიო ერთ-ერთია პოტოსის დეპარტამენტის თექვსმეტი პროვინციიდან. ჩრდილო-დასავლეთით ესაზღვრება ორუროს დეპარტამენტი. ჩრდილოეთიდან სამხრეთისკენ, ისევე როგორც აღმოსავლეთიდან დასავლეთისკენ, გადაჭიმულია 70 კმ-ზე, ხოლო მთლიანი ფართობი 2 249 კმ²-ს შეადგენს. 

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
მინი|მარცხნივ|250პქ|უნსია
*1992 წლის აღწერისას, მოსახლეობა 76 254 ადამიანს შეადგენდა, 2001 წელს კი 77 566-ს, ანუ ადგილი ჰქონდა 1,7 %-იან ზრდას.
*74 % ლაპარაკობს ესპანურად, 86 % კეჩუაზე.  
*მოსახლეობის 46 %-ს არ აქვს ელექტროენერგია.
*41 % დასაქმებულია სასოფლო-სამეურნეო სფეროში, 11 % მაღაროებში, 11 % მრეწველობაში, 37 % მომსახურების სფეროში (2001).
*მორწმუნეთა 90.5 % კათოლიკეა, 6.7 % პროტესტანტი.

მოსახლეობის ძირითადი ნაწილი კეჩუასა და აიმარას შთამომავლები არიან.

## დაყოფა
პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
* სოციალური მონაცემები
 

კატეგორია:პოტოსის დეპარტამენტის პროვინციები
მერა (მდინარე)

**მერა** ( ) — მდინარე ევროპაში, შვეიცარიასა და იტალიაში. სათავე აქვს ალპებში, მალოიას უღელტეხილთან, ზღვის დონიდან 3053 მ სიმაღლეზე. სიგრძე დაახლოებით 50 კმ. აქვს დასავლური მიმართულება, ერთვის კომოს ტბას. გაედინება ბრეგალიას ხეობაში. მთავარი შენაკადია მდინარე ლირო. შვეიცარიაში მდინარეს უწოდებენ *მაირას*. 

## იხილეთ აგრეთვე 
* იტალიის მდინარეები

კატეგორია:შვეიცარიის მდინარეები
კატეგორია:იტალიის მდინარეები
ლეპონტის ალპები

**ლეპონტის ალპები** () — ქედი დასავლეთ ალპებში, იტალია-შვეიცარიის საზღვარზე. შეჭრილია შვეიცარიის კანტონების — ვალეს, ტიჩინოსა და გრაუბიუნდენის ტერიტორიებზე და იტალიის პიემონტის რეგიონში. ვრცელდება სიმპლონის უღელტეხილსა (დასავლეთით) და მდინარე უკანა რაინს (აღმოსავლეთით) შორის. სიგრძე დაახლოებით 130 კმ. სიმაღლე 3553 მ-მდე (მთა მონტე-ლეონე).

ჩრდილო-დასავლეთით გამოეყოფა ბერნის ალპებს მდინარე რონის ხეობით, სამხრეთ-დასავლეთით პენინის ალპებს ფურკისა და სენ-გოტარდის უღელტეხილებით, ჩრდილოეთით გლარნის ალპებს წინა რაინის ხეობით. მდინარეები რონა და რაინი სათავეს იღებენ ლეპონტის ალპებში. შესამჩნევად დაბლდება აღმოსავლეთისაკენ. 

ლეპონტის ალპები აგებულია გრანიტებით, გნაისებითა და ფიქლებით. აქვს ალპური ტიპის წვეტიანი მწვერვალებიანი ვიწრო თხემი, პატარა მყინვარები, დაფარულია მუდმივი თოვლით. კალთები შემოსილია ფართოფოთლოვანი და წიწვოვანი ტყეებით, 1600-1800 მ-ის ზევით მთის ბუჩქნარი და მდელოებია. სენ-გოტარდისა და სიმპლონის უღელტეხილებზე გადის საავტომობილო გზა და გაყვანილია სარკინიგზო გვირაბები. განვითარებულია ალპინიზმი.

## იხილეთ აგრეთვე
* ალპები

## რესურსები ინტერნეტში
კატეგორია:ალპების ქედები
კატეგორია:იტალიის ქედები
კატეგორია:შვეიცარიის ქედები
ტედი

**ტედი** () — გლარნის ალპების უმაღლესი მწვერვალი. აღმართულია შვეიცარიის კანტონების გრაუბიუნდენისა (სამხრეთით) და გლარუსის (ჩრდილოეთით) საზღვარზე. სიმაღლე 3614 მ. ვრცელდება გლარნის ალპების დასავლეთ ნაწილში, შვეიცარიის კომუნებს ლინთალსა (ჩრდილოეთით) და დისენტისს (სამხრეთით) შორის. შედგება სამი პიკისაგან; უმაღლესია დასავლეთის მწვერვალი. გეოლოგიური თვალსაზრისით ეკუთვნის აარის მასივის აღმოსავლეთ ნაწილს. ტედი უზარმაზარი მთის მასივია, რომელიც მდინარე ლინთის აუზის წყალგამყოფია. ტედის მასივის სამხრეთით გავრცელებულია გნაისები. დაფარულია მყინვარებით და მუდმივი თოვლით. მყინვარებიდან აღსანიშნავია ბიფერტენის მყინვარი (სიგრძე 4 კმ), რომელიც ტედიდან აღმოსავლეთით ეშვება. მწვერვალზე პირველი ასვლა განხორციელდა 1824 წელს.

## რესურსები ინტერნეტში
* ტედი – ცნობები  

კატეგორია:შვეიცარიის მთები 
კატეგორია:ალპები
ოდიში (ტელეკომპანია)

**ოდიში** — რეგიონული ტელეკომპანია სამეგრელო-ზემო სვანეთის მხარეში, ქალაქ ზუგდიდში. ტელეკომპანიის მაუწყებლობის დაფარვის ზონაში შედის სამეგრელოს რეგიონი, ნაწილობრივ სვანეთი და აფხაზეთი. ჰყავს დაახლოებით 300 000-იანი პოტენციური აუდიტორია.

ტელეკომპანია „ოდიში“ როგორც პირველი დამოუკიდებელი ტელევიზია 1989 წელს ჩამოყალიბდა. თავდაპირველად ოდიში საკაბელო ტელევიზია იყო, ხოლო 1991 წლიდან გადავიდა დეციმეტრულ მაუწყებლობაზე. თავიდან ტელეკომპანიის პროგრამა შედგებოდა ადგილობრივი საინფორმაციო გადაცემებისა და ფილმებისგან. 1995 წლიდან ტელეკომპანია საქართველოს სატელევიზიო ქსელში შედის. „ოდიშის“ ეთერში სხვადასხვა დროს გადიოდა ახალგაზრდული გასართობი პროგრამა „ახალგაზრდული ტალღა“, ლიტერატურულ–შემეცნებითი გადაცემები „ანტურაჟი“ და „აპეირონი“, მუსიკალურ-გასართობი პროგრამები და გათამაშებები პირდაპირ ეთერში. პირველ საინფორმაციო გადაცემას ერქვა „ციონი“, ხოლო 2004 წლიდან მისი სახელწოდებაა „დრო“. 1995 წლიდან ტელეკომპანიამ დაიწყო გადაცემის ტრანსლაცია რუბრიკით „დიალოგი პირდაპირ ეთერში“, იმართებოდა ტელედებატები და მოსახლეობას საშუალება ჰქონდა ტელეფონის მეშვეობით დაესვა შეკითხვები ადგილობრივი კანდიდატებისთვის. ტელეკომპანია პროექტს ფონდ „ევრაზიის“ დაფინანსებით ახორციელებდა. ტელეკომპანია „ოდიში“ თანამშრომლობს მოსწავლე–ახალგაზრდობის სასახლესთან და ამზადებს ერთობლივ გადაცემებს, კერძოდ, ახალგაზრდულ და საბავშვო–მუსიკალურ პორგრამებს.

ტელეკომპანიის გადაცემათა ბადე მოიცავს საინფორმაციო პროგრამა „დროს“, ყოველკვირულ შემაჯამებელ–ანალიტიკურ პროგრამას „ინფო–დაიჯესტი“, ზუგდიდისა და ცაიშის ეპარქიის მიტროპოლიტის მეუფე გერასიმეს ლოცვა–კურთხევით მომზადებულ საეკლესიო გადაცემას „ქრისტეს გზა“, რომელიც მიზნად ისახავს ქართული ხუროთმოძღვრული ძეგლების პოპულარიზაციას, ასევე გადის გადაცემა „საუბრები მართმადიდებლობაზე“. საეთერო ბადე ივსება სხვადასხვა ჟანრის მხატვრული და დოკუმენტური ფილმებით. ტელეკომპანია „ოდიში“ აქტიურად თანამშრომლობს დამოუკიდებელ ტელეკომპანიათა ასოციაციასთან, რომლის სრულუფლებიანი წევრიც არის. „ოდიშის“ ეთერში ყოველდღიურად გადის საზოგადოებრივი მაუწყებლის მიერ მომზადებული საინფორმაციო პროგრამა „მოამბე“ აფხაზურ ენაზე, ასევე დამოუკიდებელ ტელეკომპანიათა ასაციაციის მიერ ერთობლივად მომზადებული გადაცემა „მრავალკუთხედი“, რომელიც ყველა რეგიონის მნიშვნელოვან და საინტერესო მოვლენებს აშუქებს.

ტელეკომპანიის დამფუძნებლები არიან გრიგოლ ქობალია, ალექსანდრე და ლევან ქობალიები. 2004-2008 წლებში მას ხელმძღვანელობდა მინჯორაია. 2008 წლიდან დირექტორია დავით გრიგოლია.

## რესურსები ინტერნეტში
*ოფიციალური საიტი 

კატეგორია:საქართველოს ტელეკომპანიები
კატეგორია:სატელევიზიო არხები
კატეგორია:რეგიონული მედია
ძალისი (მცხეთის მუნიციპალიტეტი)

**ძალისი** — სოფელი აღმოსავლეთ საქართველოში, მცხეთის მუნიციპალიტეტში. მდებარეობს მუხრან-საგურამოს ვაკეზე, მდინარე ნარეკვავის (არაგვის მარჯვენა შენაკადი) ნაპირებზე, ზღვის დონიდან 590 მ სიმაღლეზე. ქალაქ მცხეთიდან დაშორებულია 18 კილომეტრით.

ანტიკურ და ადრინდელ ფეოდალურ ხანაში სოფლის ტერიტორიაზე არსებობდა ქალაქი ძალისი. სოფელი ძალისი შედიოდა წილკნის საკრებულოში.

## დემოგრაფია
2014 წლის აღწერის მონაცემებით სოფელში ცხოვრობს 2104 ადამიანი.

## ლიტერატურა
## სქოლიო
კატეგორია:მცხეთის მუნიციპალიტეტის სოფლები
ძალანთხევი

**ძალანთხევი** — სოფელი აღმოსავლეთ საქართველოში, მცხეთა-მთიანეთის მხარის მცხეთის მუნიციპალიტეტში. მდებარეობს თრიალეთის ქედის აღმოსავლეთ კალთაზე, ზღვის დონიდან 920 მ სიმაღლეზე. ქალაქ მცხეთიდან დაშორებულია 35 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 14 ადამიანი.

## ლიტერატურა
## სქოლიო
კატეგორია:მცხეთის მუნიციპალიტეტის სოფლები
ჭილაანთკარი

**ჭილაანთკარი** — ნასოფლარი აღმოსავლეთ საქართველოში, მცხეთა-მთიანეთის მხარის მცხეთის მუნიციპალიტეტში. მდებარეობს საბადურის ქედის დასავლეთ კალთის ძირას, მდინარე თეზმის (არაგვის მარცხენა შენაკადი) ხეობაში, ზღვის დონიდან 900 მ სიმაღლეზე. ქალაქ მცხეთიდან დაშორებულია 18 კილომეტრით.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა
## სქოლიო
კატეგორია:მცხეთის მუნიციპალიტეტის ნასოფლარები
ლიამ გალაგერი

**უილიამ ჯონ პოლ „ლიამ“ გალაგერი** (დ. 21 სექტემბერი, 1972) — ინგლისელი მუსიკოსი, ცნობილი, როგორც ჯგუფ Oasis-ის ყოფილი წევრი. იგი იყო Oasis-ის ერთ-ერთი წამყვანი ვოკალისტი. ჯგუფის 2009 წელს დაშლის შემდეგ მან ჩამოაყალიბა ახალი კოლექტივი, Beady Eye, რომელშიც შევიდა Oasis-ის ყველა ყოფილი წევრი, გარდა მისი ძმის, ნოელ გალაგერისა. მოგვიანებით დაიწყო სოლო-კარიერა. მისი ექსცენტრიული ქცევა და გამორჩეული ვოკალური სტილი პრესაში ხშირად მიმოხილულა. ლიამი თანამედროვე ბრიტანული მუსიკის ერთ-ერთი გამორჩეული ფიგურაა.

მიუხედავად იმისა, რომ ნოელ გალაგერი Oasis-ის სიმღერების დიდი ნაწილის ავტორი იყო, ლიამს ეკუთვნის „Songbird“ და „I'm Outta Time“, ისევე, როგორც მთელი რიგი სხვა სიმღერების და B-მხარეების. Oasis 2009 წელს დაიშალა და ნოელმა ჩამოაყალიბა  Noel Gallagher's High Flying Birds, ხოლო ლიამმა – Beady Eye, რომელმაც არსებობა 2014 წელს შეწყვიტა. 2017 წლის 6 ოქტომბერს გამოვიდა ლიამის სადებიუტო სოლო-დისკი *As You Were*.

„Q“-ს 2010 წლის გამოკითხვაში გალაგერი დასახელდა ყველა დროის უდიდეს ჯგუფის ლიდერად.

## დისკოგრაფია
### სოლო-ალბომები
### სინგლები
#### როგორც წამყვანი შემსრულებელი
#### სხვა შემსრულებლებთან
### სხვა ჩანაწერები
## რესურსები ინტერნეტში 
* 
*
*

## სქოლიო
კატეგორია:დაბადებული  21 სექტემბერი
კატეგორია:დაბადებული 1972
კატეგორია:ინგლისელი როკ-მომღერლები
კატეგორია:ინგლისელი როკ-მუსიკოსები
კატეგორია:Oasis-ის წევრები
კატეგორია:ცოცხალი ადამიანები
ჯიღაურა

**ჯიღაურა** — სოფელი საქართველოში, მცხეთის მუნიციპალიტეტში, ჯიღაურას თემის ცენტრი (ჯიღაურა, ბიწმენდი). მდებარეობს მუხრან-საგურამოს ვაკეზე, მდინარე თეზმის (არაგვის მარცხენა შენაკადი) მარჯვენა მხარეზე, ზღვის დონიდან 580 მ სიმაღლეზე. ქალაქ მცხეთიდან დაშორებულია 15 კილომეტრით.

სოფელში მდებარეობს ვაზისა და ხეხილის სარგავი მასალის წარმოების ეროვნული ცენტრი. სანერგე გაშენებულია 54 ჰექტარ ფართობზე, სადაც თავმოყრილია 430-მდე ქართული აბორიგენული ვაზის ჯიში.

## დემოგრაფია
2014 წლის აღწერის მონაცემებით სოფელში ცხოვრობს 175 ადამიანი.

## ლიტერატურა
## სქოლიო
კატეგორია:მცხეთის მუნიციპალიტეტის სოფლები
მიმართვა

**მიმართვა** — წოდებით ბრუნვაში დასმულ სახელს ეწოდება. იგი დანარჩენი წევრებისგან მძიმით გამოიყოფა. მაგ: მე მინდა, მეგობარო, ზღაპარი გიამბო. ხოლო წინადადების ბოლოს შესაფერისი სასვენი ნიშანი ისმევა. ქართულ ენაში მიმართვა ორგვარია: გავრცობილი და გაუვრცობელი. გავრცობილი მიმართვა შედგება რამდენიმე სიტყვისგან, მაგ: ჩემო მშვენიერო მეგობარო, ხოლო გაუვრცობელი შედგება ერთი სიტყვისგან, მაგ: მეგობარო. ცალკე მდგომ მიმართვასთან იწერება ძახილის ნიშანი და ტირე. მაგ: გიორგი! — დაუძახა დედამ შვილს.

კატეგორია:გრამატიკა
საქართველო 2000 წლის ზაფხულის ოლიმპიურ თამაშებზე

**საქართველომ** ზაფხულის ოლიმპიურ თამაშებზე მეორედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ 6 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2000 წლის ზაფხულის ოლიმპიურ თამაშებზე
კატეგორია:საქართველო ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
ჭიაბერ ჭეჭელაშვილი

**ჭიაბერ ჭეჭელაშვილი** (დ. 10 ოქტომბერი, 1995, გორი) — ქართველი ფეხბურთელი, გორის „ლეგიონის“ ნახევარმცველი.

გამოდიოდა საქართველოს 17 წლამდე ფეხბურთელთა ნაკრების რიგებში.

## იხილეთ აგრეთვე 
* საქართველოს 17 წლამდე ფეხბურთელთა ნაკრები

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი უეფა-ს ოფიციალურ საიტზე 

## სქოლიო 
კატეგორია:დაბადებული 1995
კატეგორია:ქართველი ფეხბურთელები
კატეგორია:ცხინვალის ფეხბურთელები
კატეგორია:გორის დილას ფეხბურთელები
კატეგორია:დაბადებული 10 ოქტომბერი
კატეგორია:ეროვნული ლიგის ფეხბურთელები
The Lady Is a Tramp

**The Lady Is a Tramp** () — სიმღერა 1937 წლის მიუზიკლიდან *Babes in Arms*. სიმღერა დაწერილია რიჩარდ როჯერსის და ლორენს ჰანტის მიერ. იგი მაღალ საზოგადოებაზე და მის მკაცრ ეტიკეტზე.

## ტონი ბენეტის და ლედი გაგას დუეტი
ტონი ბენეტმა და ლედი გაგამ ამ სიმღერის ხელახალი ვერსია ჩაწერეს 2011 წელს. სიმღერა შესულია ტონის ალბომში *Duets II*, რომელიც გამოვიდა 2011 წელს ტონის 85-ე დაბადების დღის აღსანიშნავად. სიმღერა გამოვიდა, როგორც მეორე სინგლი ალბომიდან Body and Soul-ის შემდეგ, რომელიც ჩაწერილია დუეტში ემი უაინჰაუსთან ერთად, მის გარდაცვალებამდე რამდენიმე თვით ადრე. ტონიმ გაგა შეაქო სიმღერის ჩაწერისას და უწოდა "ჯაზის ლედი". გაგამ და ტონი სიმღერა ერთად პირველად ცოცხლად შეასრულეს ტელეკომპანია ABC-ს მადლიერების დღის სპეციალურ გადაცემაში *A Very Gaga Thanksgiving*.

### სიმღერების სია
***ციფრული ჩამოტვირთვა**
#"The Lady Is a Tramp" – 3:18

### ჩარტი
### გამოშვების ისტორია
## იხილეთ აგრეთვე
* *ლედი და მაწანწალა* (1955 წლის ანიმაციური ფილმი)

## სქოლიო
## რესურსები ინტერნეტში
* Babes in Arms songs 

კატეგორია:1937 წლის სიმღერები
კატეგორია:ელა ფიცჯერალდის სიმღერები
კატეგორია:ფრენკ სინატრას სიმღერები
კატეგორია:ლედი გაგას სიმღერები
კატეგორია:ტონი ბენეტის სიმღერები
კატეგორია:ჯაზის სტანდარტები
ორტლერის ალპები

**ორტლერის ალპები** (  ან **ორტლესის ალპები**) — მთის მასივი აღმოსავლეთ ალპებში, იტალიასა და შვეიცარიაში. სიმაღლე 3905 მ-მდე (მთა ორტლერი). სხვა მწვერვალებია: კენიგშპიცე (3851 მ), მონტე-ჩევედალე (3769 მ), მონტე-ძებრუ (3735 მ), პალონ-დე-ლა-მარე (3703 მ). წარმოადგენს სამხრეთი კირქვიანი ალპებისა და ცენტრალური აღმოსავლეთი ალპების ნაწილს. 

ქედის პერიფერიული ნაწილები აგებულია უმეტესად ქარსიანი და კრისტალური ფიქლებით, ღერძული ზონა — კირქვებითა და დოლომიტებით. დრენირებულია მდინარეების ადის, ოლოსა და ადიჯეს ხეობებით. ორტლერის ალპების კირქვიან ზონაში თავმოყრილია წვრილი ტბები. მასივზე დაახლოებით 100-მდე მყინვარია. ჩრდილოეთ კალთებზე ტყის საფარი უფრო ხშირია, ვიდრე სამხრეთ ფერდობებზე. ზღვის დონიდან 2300 მ-მდე განვითარებულია ფოთლოვანი და წიწვოვანი ტყეები და ბუჩქები, უფრო მაღლა ალპური მდელოებია. მწვერვალები დაფარულია მუდმივი თოვლით. განვითარებულია ტურიზმი, ალპინიზმი.

ორტლერის ალპების სიახლოვესაა სტელვიოს ეროვნული პარკი და შვეიცარიის ეროვნული პარკი.

## იხილეთ აგრეთვე
* ალპები 

## ლიტერატურა
* Краткая географическая энциклопедия. Том 3: М., 1962.

კატეგორია:ალპების ქედები
კატეგორია:იტალიის ქედები
კატეგორია:შვეიცარიის ქედები
ფაქსი

[მინი|300პქ|[Samsung-ს ფირმის ფაქსის მანქანა]] 
**ფაქსი** () — სატელეკომუნიკაციო ტექნოლოგია, რომლის მეშვეობით გადასცემენ გამოსახულებას ელექტრული სიგნალებით. წარმოადგენს ტელეფონისა და ტელექსის სინთეზს. იგი განიხილება როგორც ასლის გადაღების სისტემა, რომელიც ადრესატს აძლევს დოკუმენტის ასლს. 

*ფაქსიმილე* ( – გააკეთე მსგავსი) ხელმოწერის ნიმუშია. სწორედ აქედან წარმოსგება ტერმინი „ფაქსი“. ფაქსიმილური შეტყობინება შავ-თეთრი გამოსახულებაა, რომელიც გადაიცემა ფაქსის აპარატით სატელეფონო კავშირის საშუალებით. ფაქსიმილური დოკუმენტები სულ უფრო დიდ როლს ასრულებენ საქმიან მიმოწერაში. ყოველ გვერდზე მანქანით ნაბეჭდს ვიწრო ზოლად უნდა ჰქონდეს ადგილობრივი საფოსტო ინფორმაცია, ანუ კომპანიის ნომერი, ფაქსის ნომერი და ა.შ. ეს დაპროგრამებულია მოწობილობაში. შეტყობინების გადაცემა ხდება ტელეფონის ხაზებით, ამიტომ ფაქსის ნომერი ფაქტობრივად აბოენენტის ნომერს ემთხვევა. ქალაქის ფარგლებში ფაქსის გადაცემა ხდება ქვეყნის ან ქალაქის კოდის გარეშე.

შოტლანდიელი გამომგონებელი ალექსანდერ ბეინი მუშაობდა ფაქსის ტიპის ქიმიურ-მექანიკურ მოწყობილობაზე, ხოლო 1846 წელს ლაბორატორიული ექსპერიმენტების ხარჯზე მზად იყო წარმოებაში გაეშვა გრაფიკული ნიშნები. მან ფაქსის პირველი პატენტი მიიღო 1843 წელს.

## რესურსები ინტერნეტში
## სქოლიო
კატეგორია:ფაქსი 
კატეგორია:სატელეკომუნიკაციო მოწყობილობები
რაისინას ბორცვი

მინი|ჩრდილოეთი და სამხრეთი ბლოკები
**რაისინას ბორცვი** — მდებარეობს ნიუ-დელის იმ ნაწილში, რომელსაც ლუტიენსის-დელი ეწოდება. იქ მდებარეობს ინდოეთის უმთავრესი სამთავრობო შენობები, მათ შორის: რაშტრაპატი-ბხავანი - პრეზიდენტის რეზიდენცია, პრემიერ-მინისტრის სამდივნო რომელიც ასევე მისი რეზიდენციაც არის და რამდენიმე სამინისტრო. ის გარშემორტყმულია მნიშვნელოვანი შენობებით: რაჯპათი, ინდოეთის კარიბჭე, ინდოეთის პარლამენტი. 

ბორცვი ზღვის დონიდან 226 მეტრზეა ამოზიდული, რაც დაახლოებით 18 მეტრით უფრო მაღლაა ვიდრე მის გარშემო მდებარე ტერირიტორია. 

## ისტორია
რაისინას ბორცვის მიმდებარე ტერიტორია ახალი ადმინისტრაციული ცენტრის ასაშენებლად 1911 წელს შეირჩა. ეს მოხდა მაშინ, როდესაც დაიგეგმა ბრიტანეთის ინდოეთის დედაქალაქის კოლკატადან დელიში გადატანა. რაისინას ბორცვი იმ დროინდელი დელიდან სამხრეთით დაახლოებით 3 კილომეტრში მდებარეობდა.

კატეგორია:ნიუ-დელი
კატეგორია:ინდოეთის სამთავრობო შენობები
სუდ-ჩიჩასის პროვინცია

**სუდ-ჩიჩასის პროვინცია** () — პროვინცია ბოლივიაში, პოტოსის დეპარტამენტში. დედაქალაქია ტუპისა.

სუდ-ჩიჩასი ერთ-ერთია პოტოსის დეპარტამენტის თექვსმეტი პროვინციიდან. სამხრეთით ესაზღვრება არგენტინა, სამხრეთ-აღმოსავლეთით — ტარიხას დეპარტამენტი, აღმოსავლეთით  — ჩუკისაკის დეპარტამენტი. ჩრდილოეთიდან სამხრეთისკენ, ასევე აღმოსავლეთიდან დასავლეთისკენ გადაჭიმულია 60 კმ-ზე, ხოლო მთლიანი ფართობი 8 158 კმ²-ს შეადგენს. 

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
მინი|მარცხნივ|250პქ|„ინკების კანიონი“ ტუპისის სიახლოვეს
*1992 წლის აღწერისას, მოსახლეობა 52 308 ადამიანს შეადგენდა, 2001 წელს კი 47 873-ს, ანუ ადგილი ჰქონდა 8.5 %-იან კლებას.
*96 % ლაპარაკობს ესპანურად, 59 % კეჩუაზე.  
*მოსახლეობის 45 %-ს არ აქვს ელექტროენერგია.
*34 % დასაქმებულია სასოფლო-სამეურნეო სფეროში, 11 % მაღაროებში, 6 % მრეწველობაში, 49 % მომსახურების სფეროში (2001).
*მორწმუნეთა 88 % კათოლიკეა, 8% პროტესტანტი.

მოსახლეობის ძირითადი ნაწილი კეჩუას შთამომავლები არიან.

## დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
*Population data (Spanish) 

კატეგორია:პოტოსის დეპარტამენტის პროვინციები
შვეიცარიის ეროვნული პარკი

მინი|მარცხნივ|შვეიცარიის ეროვნული პარკი.
მინი|მარცხნივ|მთის ტბა.   
**შვეიცარიის ეროვნული პარკი** (; ; ; ) — ეროვნული პარკი შვეიცარიაში. მდებარეობს შვეიცარიის გრაუბიუნდენის კანტონის ტერიტორიაზე. წარმოადგენს იუნესკოს მსოფლიო ბიოსფერული ნაკრძალის ნაწილს (1979 წლიდან). შვეიცარიის ეროვნული პარკი ერთადერთი ეროვნული პარკია შვეიცარიაში. დაარსდა 1914 წლის 1 აგვისტოს, შვეიცარიის ეროვნული დღესასწაულის დღეს (შვეიცარიის ეროვნული დღესასწაულია 1291 წლის 1 აგვისტო). შვეიცარიის ეროვნული პარკი არა მარტო შვეიცარიის, არამედ ევროპის ერთ-ერთი უძველესი ეროვნული პარკია. ფართობი 170.3 კმ², რითაც ქმნის შვეიცარიის უდიდეს დაცულ ტერიტორიას.

პარკის სიმაღლე მერყეობს 1400 მ-იდან 3174 მ-მდე. ტერიტორიის 1/3 დაფარულია ტყით, 20% უკავია ალპურ მდელოებს, ხოლო დაახლოებით 50%-ს ნიადაგებს, მთებსა და კლდეებს. პარკი მოკლებულია გრანიტისა და გნაისის ქანებს. გნაისები და ამფიბოლიტები გამოვლინებულია მხოლოდ მაკუნის ოლქში. საშუალო წლიური ტემპერატურა შეადგენს 0° С-ს, ატმოსფერული ნალექების რაოდენობა დაახლოებით 1140 მმ წელიწადში.

თანამედროვე პარკის ტერიტორია 1909 წელს ადამიანის მიერ იყო ინდუსტრირებული; ამ მიწებზე ჭრიდნენ ხეებს, ადგილობრივ ბუნებრივ რესურსებს იყენებდნენ არამიზნობრივად. 1914 წლისათვის მიღებული გადაწყვეტილების შედეგად პარკის იმდროინდელ ტერიტორიაზე აიკრძალა ადამიანის მიერ რაიმე სამეურნეო მოქმედების შესრულება.

მრავალფეროვანია ფლორა და ფაუნა. არის 21 ტურისტული ბილიკი, რომელთა სიგრძეა 80 კმ. დღეისათვის ყოველწლიურად პარკს სტუმრობს დაახლოებით 150 ათასი ადამინი.

შვეიცარიის ეროვნული პარკი ესაზღვრება იტალიაში მდებარე სტელვიოს ეროვნულ პარკს.

## რესურსები ინტერნეტში
* პარკის ოფიციალური საიტი 

კატეგორია:შვეიცარიის ეროვნული პარკები
კატეგორია:1914 წელს დაარსებული დაცული ტერიტორიები
ტომას-ფრიასის პროვინცია

**ტომას-ფრიასის პროვინცია** () — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია პოტოსი, რომელიც ამავე დროს დეპარტამენტის დედაქალაქიცაა. სახელი ეწოდა ბოლივიის პრეზიდენტის — ტომას ფრიას ამეტლერის პატივსაცემად. 

ტომას-ფრიასი ერთ-ერთია პოტოსის დეპარტამენტის თექვსმეტი პროვინციიდან. ჩრდილო-დასავლეთით ესაზღვრება ორუროს დეპარტამენტი, სამხრეთ-დასავლეთით — ორუროს დეპარტამენტი. ჩრდილოეთიდან სამხრეთისკენ, ასევე აღმოსავლეთიდან დასავლეთისკენ გადაჭიმულია 115 კმ-ზე, ხოლო მთლიანი ფართობი 3 420 კმ²-ს შეადგენს. 

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
[მინი|მარცხნივ|250პქ|[პოტოსი, დეპარტამენტისა და პროვინციის დედაქალაქი]]
*1992 წლის აღწერისას, მოსახლეობა 167 111 ადამიანს შეადგენდა, 2001 წელს კი 176 922-ს, ანუ ადგილი ჰქონდა 20 %-იან ზრდას. დედაქალაქ პოტოსში 132 966 ადამიანი სახლობს. 
*84.5 % ლაპარაკობს ესპანურად, 75.5 % კეჩუაზე.  
*მოსახლეობის 28 %-ს არ აქვს ელექტროენერგია.
*21 % დასაქმებულია სასოფლო-სამეურნეო სფეროში, 8 % მაღაროებში, 10 % მრეწველობაში, 61 % მომსახურების სფეროში (2001).
*მორწმუნეთა 92 % კათოლიკეა, 5 % პროტესტანტი.

მოსახლეობის ძირითადი ნაწილი კეჩუასა და აიმარას შთამომავლები არიან. 

## დაყოფა
პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
*Population data (Spanish)

კატეგორია:პოტოსის დეპარტამენტის პროვინციები
სიონის კოშკი

მინი|250პქ|სიონის კოშკის ხედიჯაბა ლაბაძის ფოტო
**სიონის კოშკი** — მდებარეობს ისტორიულ ხევში, მდინარე თერგის მარჯვნივ, სოფელ სიონთან (ყაზბეგის მუნიციპალიტეტი). კოშკი ანდეზიტის ქვითაა ნაგები და პირამიდული სახისაა. კოშკის ქვედა ნაწილი მასიურია. კარი ძალზე მაღლაა, აქედან დაწყებული ზემოთ ხუთი სართულია. მეხუთე სართული ბანია, რომელზეც სწორკუთხა სალოდეებია. პირველი სართული კარიდან ნათდება, დანარჩენს კი თითო პატარა სარკმელი ანათებს.კოშკი აგებულია X-XII საუკუნეში. კოშკის ირგვლივ ძველი საცხოვრებელი და დამხმარე ნაგებობებია.

## ლიტერატურა
* *ზაქარაია პ*,  ქართული ციხე-ქალაქები, ციხესიმაგრეები, ციხე-დარბაზები, ციხე-გალავნები, კოშკები, თბ., 2001,  გვ., 207

კატეგორია:ყაზბეგის მუნიციპალიტეტის კოშკები
იავნანა (ფონდი)

**იავნანა** — საქველმოქმედო ფონდი, დაარსებული 2004 წელს საოპერო მომღერალ პაატა ბურჭულაძის მიერ.  ფონდის ეგიდით არაერთი საქველმოქმედო აქცია-კონცერტი გაიმართა როგორც საქართველოში, ასევე მის საზღვრებს გარეთ.

## საქმიანობა 
ფონდი ძირითადად მართავს საქველმოქმედო საღამოებს, თუმცა მას ჰყავს სტიპენდიანტებიც და ახალგაზრდებს სხვა ქვეყნებში განათლების მიღებაში ეხმარება.

## ღონისძიებები 
ფონდის მიერ ორგანიზებული იქნა რამდენიმე საქველმოქმედო ტელემარათონი. მათში ასევე სხვა, მსოფლიო საოპერო მომღერლები მონაწილეობდნენ. კონცერტებიდან მიღებული შემოსავალი მზრუნველობამოკლებულ ბავშვებს ხმარდება.

ფონდის მიერ ორგანიზაბული აქციები საქართველოში და საქართველოს ფარგლებს გარეთ 2004 წლიდან ტარდება. მაგალითად, ბერლინში 2005 წელს გაიმართა საქველმოქმედო აქცია, რომელშიც მონაწილეობა მიიღეს მომღერალმა ქეთი მელუამ და დიზაინერმა თამარ ინგოროყვამ. ამავე წელს თბილისის ოპერისა და ბალეტის თეატრში სხვადასხვა დროს საღამოები გამართეს სოფიკო ჭიაურელმა და ვახტანგ კიკაბიძემ. საღამოებიდან შემოსული თანხა მთლიანად გაჭირვებული ოჯახების დაბინავებას მოხმარდა. ფონდისგან გივი ჟვანიას სახელობის პედიატრიული კლინიკის ჩვილ ბავშვთა რეანიმაციას მართვითი სუნთქვის აპარატი გადაეცა.

2006 წლის 3 მარტს „იავნანას“ და ტელეკომპანია „მზის“ ორგანიზებით დედის დღისადმი მიძღვნილი საქველმოქმედო კონცერტი გაიმართა. საღამოში მონაწილეობა მიიღეს ცნობილმა დედა-შვილებმა. ტელემაყურებელთა ზარებით შემოსულმა თანხამ 10 000 ლარს მიაღწია. ამ თანხით დაუბრუნდა საკუთარ ოჯახს და დედას დაუბრუნდა ბავშვთა სახლში დასახლებული 5 ბავშვი. 2006 წელს ასევე გაიმართა სუხიშვილების ნაციონალური ბალეტის კონცერტი, რომელიც პირდაპირი ტელეეთერით გადაიცემოდა. შემოსული თანხით შინ 6 ბავშვი დაბრუნდა. აქციები სისტემატურად საქართველოს სხვადასხვა რეგიონებსა და ქალაქებშიც იმართება.

2009 წლის წლის 3 მარტს „იავნანამ“ არსებობის 5 წლის იუბილე აღნიშნა. ფონდმა დაბადების დღე დიდი საქველმოქმედო კონცერტითა და ტელემარათონით აღნიშნა. აქცია-კონცერტს, რომელიც ოთხი საათი და მეტი გაგრძელდა, პირდაპირ ეთერში ტელეკომპანია „რუსთავი 2“ გადასცემდა. კონცერტის მიზანი ამჯერადაც მრავალშვილიანი ოჯახებისა და ბავშვთა სახლის აღსაზრდელების საცხოვრებელი ბინით უზრუნველყოფა იყო, რომლებიც დედის დღეს სიმბოლურად მშობლებს დაუბრუნეს. აქციაში მონაწილეობა მიიღეს საქართველოში მოქმედმა მობილურმა კომპანიებმა. მათ საკუთარ აბონენტებს საერთო ნომერი შესთავაზეს, რომელზეც დარეკვისას „იავნანას“ ანგარიშზე 1 ლარი ირიცხებოდა. კონცერტში მონაწილეობდნენ - ამერიკელი სოპრანო მიშელ კრაიდრი, პაატა ბურჭულაძე, ვახტანგ კიკაბიძე, მედეა ჩახავა, კახი კავსაძე, გურამ საღარაძე, გივი ბერიკაშვილი, ნანი ბრეგვაძე, ნატო მეტონიძე, ანსამბლი „ქართული ხმები“ და სხვები.  კონცერტის მსვლელობისას ზარებით, მოკლე ტექსტური შეტყობინებით, ინტერნეტ გადმორიცხვებით და სხვადასხვა შემოწირულობებით დაახლოებით 200.000 ლარი შემოვიდა, რითაც 3 მრავალშვილიან ოჯახს საცხოვრებელი ბინის გასაღები გადაეცა, ხოლო დანარჩენი თანხა მზრუნველობამოკლებულ ბავშვებს მოხმარდება.

## რესურსები ინტერნეტში 
* ოფიციალური საიტი .

კატეგორია:საქართველოს ფონდები
საქართველო 1996 წლის ზაფხულის ოლიმპიურ თამაშებზე

**საქართველომ** ზაფხულის ოლიმპიურ თამაშებზე პირველად იასპარეზა 1996 წელს, აშშ-ის ქალაქ ატლანტაში. ამ თამაშებზე მათ 2 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:საქართველო ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
კატეგორია:1996 წელი ქართულ სპორტში
სურ-ლიპესის პროვინცია

**სურ-ლიპესის პროვინცია** () — პროვინცია ბოლივიაში, პოტოსის დეპარტამენტში. დედაქალაქია სან-პაბლო-დე-ლიპესი.

სურ-ლიპესი ერთ-ერთია პოტოსის დეპარტამენტის თექვსმეტი პროვინციიდან. მდებარეობს ვულკან ლიკანკაბურის ჩრდილო-აღმოსავლეთ კალთებზე. სამხრეთ დასავლეთით და სამხრეთით ესაზღვრება ჩილე, სამხრეთ-აღმოსავლეთით და აღმოსავლეთით — არგენტინა. ჩრდილოეთიდან სამხრეთისკენ გადაჭიმულია 230 კმ-ზე, აღმოსავლეთიდან დასავლეთისკენ 100 კმ-ზე, ხოლო მთლიანი ფართობი 22 355 კმ²-ს შეადგენს. 

პროვინციის ტერიტორიაზე მრავლადაა ტბები და მარილის ქვაბულები, რომელთა შორის უდიდესია ლაგუნა-კოლორადა. ასევე აღსანიშნავია ლაგუნა-ვერდე, ლაგუნა-ბლანკა, ლაგუნა-კელესტე.

## მოსახლეობა
[მინი|მარცხნივ|250პქ|[პოტოსის დეპარტამენტის პროვინციები]]
[მინი|მარცხნივ|250პქ|[ლაგუნა-ვერდესა და ლაგუნა-ბლანკას ხედი ლიკანკაბურიდან]]
*1992 წლის აღწერისას, მოსახლეობა 4 158 ადამიანს შეადგენდა, 2001 წელს კი 4 905-ს, ანუ ადგილი ჰქონდა 18 %-იან ზრდას.
*მოსახლეობის 99.4 %-ს არ აქვს ელექტროენერგია.
*69 % დასაქმებულია სასოფლო-სამეურნეო სფეროში, 4 % მაღაროებში, 4% მრეწველობაში, 23 % მომსახურების სფეროში (2001).
*მორწმუნეთა 86 % კათოლიკეა, 9 % პროტესტანტი.

მოსახლეობის ძირითადი ნაწილი კეჩუას შთამომავლები არიან.

## დაყოფა
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა.

## იხილეთ აგრეთვე
*ბოლივიის პროვინციები

## რესურსები ინტერნეტში
*Detailed map of province towns and rivers 
*Population data (Spanish) 
*Panoramic pictures of the province

კატეგორია:პოტოსის დეპარტამენტის პროვინციები
სიაუში

**სიაუში** — XVI საუკუნის მეორე ნახევრისა და XVII საუკუნის დასაწყისის ქართველი მხატვარ-მინიატიურისტი. მოღვაწეობდა სეფიანთა ირანის სამეფო კარზე. 

ბიოგრაფიული ცნობები სიაუშის ცხოვრებასა და შემოქმედებაზე ძალიან მწირია. მისი სპარსეთში მოხვედრისა და შემდგომი ბედის შესახებ ძირითად ცნობებს გვაწვდის  XVII საუკუნის ირანელი ისტორიკოსი ისქანდერ მუნშის თავის თხზულებაში „ქვეყნის დამამშვენებელი ისტორია აბასისა“. აღნიშნული წყაროს მიხედვით, სიაუში, სავარაუდოდ, ბავშვობაში გაიტაცეს და XVI საუკუნის 50-იან წლებში შაჰ-თამაზის კარზე მოხვდა. შაჰმა შენიშნა მისი განსაკუთრებული ნიჭი და სამეფო კარის სამხატვრო სახელოსნოში მიაბარა. სწორედ აქედან იწყება სიაუშის სამხატვრო კარიერა. 

ისკანდერ მუნშის მიხედვით, სიაუში, თავის ძმასთან ერთად წარმატებით აგრძელებდა მოღვაწეობას მომდევნო შაჰების კარზეც. შაჰ აბას I-ის მეფობის პერიოდში ის იყო უკვე არა იმდენად მხატვარი, რამდენადაც სახელმწიფო მოხელე. სიაუშის ქართული სახელი უცნობია. იგი გარდაცვლილა 1610-1616 წლებს შორის. უცნობია მისი დაკრძალვის ადგილიც.

ქართველი მხატვრის მიერ შექმნილი სპარსული მინიატურები დღეს მსოფლიოს ცნობილ მუზეუმებსა და კერძო კოლექციებს ამშვენებს საფრანგეთში, აშშ-ში, რუსეთში, შვეიცარიაში, გაერთიანებული სამეფოში, თურქეთში, ეგვიპტეში და სხვ. მათი უმეტესი ნაწილი კი ირანშია თავმოყრილი.

საქართველოს ხელოვნების სახელმწიფო მუზეუმში ინახება სიაუშის ერთ-ერთი ცნობილი ნამუშევრის  „შაჰის შევარდენის“ ასლი. არშიაზე სპარსული წარწერაა: „სიაუშის ხელობა“. ორიგინალი დაცულია სანქტ-პეტერბურგის მ. სალტიკოვ-შჩედრინის სახელობის საჯარო ბიბლიოთეკაში.

## ლიტერატურა
* *ნონეშვილი ალ.,* ქართული კულტურა უცხოეთში : 100 მოღვაწე და ძეგლი, თბ., 2017, გვ. 66
* სიაუში (სიაუშ ბეგ გურჯი), 100 ქართველი უცხოეთში,  თბ., 2011,  გვ.262-263

## რესურსები ინტერნეტში
* სიაუშ ბეგ გურჯი — ქართველები უცხოეთში
* გურჯი სიაუში – გატაცებული ბიჭი, რომელიც ირანის შაჰის კარზე ცნობილი ილუსტრატორი გახდა

კატეგორია:ქართველი მხატვრები
ინდოეთის გერბი

მინი|250პქ|ინდოეთის სახელმწიფო გერბი
**ინდოეთის ეროვნული სიმბოლო** წარმოადგენს სარნათის აშოკას ლომის კაპიტელის ადაპტაციას, რომელიც სარნათის მუზეუმში ინახება.

სარნათის კაპიტელის ორიგინალი წარმოადგენს ერთმანეთთან ზურგშექცევით, წრიულ მოზაიკაზე მდგარ ოთხ აზიურ ლომს, ძალაუფლების, სიმამაცის, სიამაყისა და ნდობის სიმბოლოს. მოზაიკაზე ამოკვეთილია ერთმანეთისგან ბორბლებით გამოყოფილი სპილოს, ცხენის, ხარისა და ლომის ბარელიეფები, რომელსაც ლოტოსი გასდევს, რაც სიცოცხლისა და შექმნის შთაგონებას განასახიერებს.

1950 წელს მიღებულ ემბლემაზე მხოლოდ სამი ლომი იკვეთება, მეოთხე თვალით არ შეიმჩნევა.

ეროვნული სიმბოლო 1950 წლის 26 იანვარს იქნა დამტკიცებული, იმ დღეს, როდესაც ინდოეთი რესპუბლიკა გახდა.

## იხილეთ აგრეთვე 
* ინდოეთის დროშა
* ინდოეთის ჰიმნი

## რესურსები ინტერნეტში 
* The State Emblem of India or the National Emblem of India
* “National Insignia”, Embassy of India, Washington D.C., USA 
* The National Emblem displayed on the Homepage of Ministry of Home Affairs, Government of India 
* The National Emblem displayed on the Homepage of Ministry of Environment & Forests, Government of India
* For Pictures of the famous original "Lion Capital of Ashoka" preserved at the Sarnath Museum which has been adopted as the "National Emblem of India" and the Ashoka Chakra (Wheel) from which has been placed in the center of the "National Flag of India" - See "lioncapital" from Columbia University Website, New York, USA

## სქოლიო 
კატეგორია:სახელმწიფო გერბები
კატეგორია:ინდოეთის ეროვნული სიმბოლოები
კატეგორია:გერბები ლომის გამოსახულებით
კატეგორია:გერბები ხარის გამოსახულებით
კატეგორია:გერბები ცხენის გამოსახულებით
ინდოეთის შეიარაღებული ძალები

**ინდოეთის შეიარაღებული ძალები** — ინდოეთის სამხედრო ორგანიზაცია, რომელიც შექმნილია ინდოეთის რესპუბლიკის თავდაცვისათვის, თავისუფლებისა და დამოუკიდებლობისათვის. ინდოეთში ჯარში გაწვევა სავალდებულო არ არის, ჯარში მიღება ხდება 17 წლიდან. ქვეყანა მსოფლიოში 61-ე ადგილზეა სამხედრო ძალების ფინანსირების მხრივ.

## სქოლიო 
კატეგორია:ინდოეთი
კატეგორია:შეიარაღებული ძალები ქვეყნების მიხედვით
ინდოეთის დროშა

მინი|250პქ|ინდოეთის ეროვნული დროშა
**ინდოეთის ეროვნული დროშა** — ინდოეთის ერთ-ერთი სახელმწიფო სიმბოლო. დროშა ჰორიზონტალური, მართკუთხა სამფეროვანია — ზაფრანისფერი, თეთრი და მწვანე. ზედ გამოსახულია 24 თვლიანი *აშოკა ჩაკრა*. თანამედროვე ფორმით მიღებულ იქნა 1947 წლის 22 ივლისს საკანონმდებლო ასამბლეის მიერ, როდესაც ის ინდოეთის დომინიონის ოფიციალური დროშა გახდა. შემდეგში ეს დროშა შეინარჩუნა ინდოეთის რესპუბლიკამ. ინდოეთში, სიტყვა სამფერი (, Tirangā) თითქმის ყოველთვის ინდოეთის ეროვნულ დროშას აღნიშნავს. დროშა ეფუძნება პინგალი ვენკაიას მიერ შექმნილ ინდოეთის ეროვნული კონგრესის დროშას.

კანონის მიხედვით, დროშა დამზადებული უნდა იყოს *კჰადისგან* — ხელით დართული ბამბის ან აბრეშუმის ქსოვილის სპეციალური ტიპისგან.

დროშის გამოყენება იმართება ინდოეთის დროშის კოდექსითა და ეროვნულ სიმბოლიკასთან დაკავშირებული სხვა კანონებით. კოდექსი კრძალავს დროშის გამოყენებას მოქალაქეთა მიერ გარდა ეროვნული დღეებისა, მაგალითად დამოუკიდებლობისა და რესბუბლიკის დღისა.

## იხილეთ აგრეთვე 
* ინდოეთის ჰიმნი
* ინდოეთის გერბი

## რესურსები ინტერნეტში 
* 
* 
* 
* India at Flags of the World

კატეგორია:მსოფლიოს ქვეყნების დროშები
კატეგორია:ინდოეთის ეროვნული სიმბოლოები
კატეგორია:დროშები ანბანის მიხედვით
ინდოეთის ჰიმნი

**ჯანა განა მანა** (ბენგალ. জন গণ মন, ) — ინდოეთის სახელმწიფო ჰიმნი. დაწერილია ძლიერ სანსკრიტიზებულ ბენგალურ ენაზე. ტექსტი და მუსიკა დაწერილია ნობელის პრემიის ლაურეატის — რაბინდრანათ თაგორის მიერ. თავდაპირველად, ის ნამღერ იქნა მეფე ჯორჯ V-ისადმი ხოტბის შესასხმელად, როდესაც ის ინდოეთს სტუმრობდა. შემდეგ ის შესრულდა 1911 წლის 27 დეკემბერს, ინდოეთის ეროვნული კონგრესის კალკუტის სესიაზე. ჯანა განა მანა ინდოეთის ეროვნულ ჰიმნად საკანონმდებლო ასამბლეამ ოფიციალურად 1950 წლის 24 იანვარს დაამტკიცა. 2011 წლის 27 დეკემბერს, მისი პირველი შესრულებიდან 100 წლისთავი აღინიშნა.

ჰიმნის ხანგრძლივობა 52 წამია. რაბინდრანათ თაგორის სხვა პოემა *ამარ შონარ ბანგლაზე* შექმნილია ბანგლადეშის სახელმწიფო ჰიმნი.

## იხილეთ აგრეთვე 
*ინდოეთის დროშა
*ინდოეთის გერბი

## რესურსები ინტერნეტში 
*India: *Jana Gana Mana* - Audio of the national anthem of India, with information and lyrics 
*My India My Pride - Know India. National Portal of India. Government of India. (Also contains the official version of the Indian National Anthem in audio format as well as in video format
* Indian Anthem in MIDI Format.
* A rendition of Indian Anthem in MP3 format  from the Indian embassy in Lisbon, Portugal .
* Genesis of Jana Gana Mana 
* Jana Gana Mana (India's National Anthem) - An Inferential Linguistic Analysis from The Hamilton Institute
with The Complete English Translation
*100 years since 'Jana Gana Mana' was born  detail history.

## სქოლიო 
კატეგორია:ინდოეთის ეროვნული სიმბოლოები
კატეგორია:ეროვნული ჰიმნები
Sparklehorse

**Sparklehorse** — ამერიკული როკ ჯგუფი. მისი დამაარსებელი და ლიდერი იყო მარკ ლინკუსი. 2010 წელს, ლინკუსის თვითმკვლელობის შემდეგ კოლექტივმა არსებობა შეწყვიტა.

## დისკოგრაფია
;სტუდიური ალბომები
* *Vivadixiesubmarinetransmissionplot* (1995)
* *Good Morning Spider* (1998)
* ''It's a Wonderful Life* (2001)
* *Dreamt for Light Years in the Belly of a Mountain* (2006)
* *Dark Night of the Soul* (Danger Mouse-თან) (2009) 
* *In the Fishtank 15'' (Fennesz-თან) (2009)

## სქოლიო 
## რესურსები ინტერნეტში
* Sparklehorse.com
* Sparklehorse-ის MySpace

კატეგორია:ამერიკული როკ-ჯგუფები
კატეგორია:1995 წელს ჩამოყალიბებული ჯგუფები
კატეგორია:2010 წელს დაშლილი ჯგუფები
Pappa Bear

**Pappa Bear**  — ნიდერლანდელი რეპერი. ცნობილი გახდა რეპ-გაერთიანებაში „Booya“ მონაწილეობით. 1998 წელს გამოსცა ერთადერთი სტუდიური ალბომი ''What's My Name?''. წარმატება იქონია ამ ალბომის რამდენიმე სინგლმა, მათ შორის – ჯგუფ Kool & The Gang-ის „Cherish“-ის ქავერ-ვერსიამ.

Pappa Bear არის მომღერალ დეიზი დის ძმა.

## დისკოგრაფია 
;სტუდიური ალბომები

## რესურსები ინტერნეტში
* 

კატეგორია:ნიდერლანდელი რეპერები
The Cardigans

**The Cardigans** — შვედური როკ ჯგუფი, ჩამოყალიბებული იენჩეპინგში, 1992 წლის ოქტომბერში.

ჯგუფის სადებიუტო ალბომმა *Emmerdale* (1994) დიდი წარმატება იქონია და რამდენიმე ქვეყანაში კოლექტივს სახელი გაუთქვა (მაგალითად, იაპონიაში). თუმცა, მხოლოდ მეორე, *Life* (1995) იყო საერთაშორისო მასშტაბით რეპუტაციის შემქმნელი ჩანაწერი. სინგლმა „Lovefool“ ალბომიდან *First Band on the Moon* (1996) კიდევ უფრო დიდი ინტერესი გამოიწვია მას შემდეგ, რაც მოხვდა ბალ ლარმენის ფილმის „რომეო + ჯულიეტა“ საუნდტრეკში. ასევე წარმატება იქონიეს სინგლებმა „Erase/Rewind“ და „My Favourite Game“, ალბომიდან *Gran Turismo* (1998).

## დისკოგრაფია
* *Emmerdale* (1994)
* *Life* (1995)
* *First Band on the Moon* (1996)
* *Gran Turismo* (1998)
* *Long Gone Before Daylight* (2003)
* *Super Extra Gravity* (2005)

## სქოლიო 
## რესურსები ინტერნეტში
* ოფიციალური საიტი 

კატეგორია:შვედური როკ-ჯგუფები
კატეგორია:1992 წელს ჩამოყალიბებული ჯგუფები
ნორჩი დინამოელი (საფეხბურთო კლუბი)

**ნორჩი დინამოელი** — ქართული საფეხბურთო კლუბი, რომელიც 1927 წელს ქალაქ თბილისში დაარსდა.

## ისტორია 
1927 წელს ს.კ. თბილისის დინამოს ორგანიზებით შეიქმნა საფეხბურთო სკოლა ნორჩი დინამოელი, რომლის უპირველესი დანიშნულება კლუბისთვის ახალგაზრდა ფეხბურთელა მომზადება იყო.. 1999 წელს ნორჩი დინამოელი გახდა პირველი ლიგის გამარჯვებული და ავომატურად დაწინაურდა უმაღლეს ლიგაში, სადაც კლუბმა იასპარეზა **ს.კ. თბილისის** სახელით. პირველივე სეზონზე კლუბი დაქვეითდა უმაღლესი ლიგიდან. შემდეგ სეზონზე ნორჩი დინამოელი შეურთდა თბილისის მერანს და ასპარეზობდა როგორც **ნორჩი დინამო-მერანი-B**. 2002 წელს საფეხბურთო კლუბ მერანს შეექმნა ფინანსური პრობლემები, რის გამო გუნდი დაქვეითდა უმაღლესი ლიგიდან და დაიშალა. 2003 წლიდან ნორჩი დინამოელი თამაშობდა მეორე ლიგაში, 2006 წელს გუნდმა მოიგო მეორე ლიგა და დაწინაურდა პირველ ლიგაში. მას შემდეგ კლუბი ასპარეზობს პირველ ლიგაში.

## სეზონები 
:

## შემადგენლობა  2011/12 
## ჯილდოები 
* **პირველი ლიგა**
****ჩემპიონი** 1998-99
**მეორე ადგილი 1995-96
* **მეორე ლიგა**
****ჩემპიონი** 1994-1995 (აღმ. ზონა)
****ჩემპიონი** 1996-1997 (აღმ. ზონა) (*ნ.დინამო-2*)
****ჩემპიონი** 1998-1999 (აღმ. ზონა) (*ნ.დინამო-2*)
****ჩემპიონი** 2002-2003 (აღმ. ზონა)
****ჩემპიონი** 2005-2006 (აღმ. ზონა)

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში 
* Soccerway
* Transfermarkt

კატეგორია:საქართველოს საფეხბურთო კლუბები
What's My Name? (Pappa Bear-ის ალბომი)

'''''What's My Name?'''''  — რეპერ Pappa Bear-ის 1998 წლის სადებიუტო და ერთადერთი სტუდიური ალბომი. ეს არის მისი პირველი და ერთადერთი დისკი. ალბომი გამოსცა ლეიბლმა Universal.

ალბომიდან გამოიცა სინგლები „Cherish“ (Kool & The Gang-ის სიმღერის ქავერ-ვერსია), Honey Luv და When The Rain Begins To Fall (ჯერმეინ ჯექსონისა და პია ზადორას სიმღერის ვერსია).

## სიმღერების სია
# „Honey Luv“ - 3:57	
# „D.I.S.C.O.“ - 4:57	
# „Brothahood“ - 4:23	
# „Hip Hop You Don't Stop“ - 4:12	
# „Like This“ - 3:24	
# „When The Rain Begins To Fall“ - 4:04	
# „What's My Name“ - 4:01	
# „I Like“ - 4:57	
# „Xtra Large“ - 4:08	
# „No Matta“ - 3:24	
# „Throw Ya Hands RMX“ - 3:48	
# „Are U With Me“ - 3:54	
# „Cherish“ - 3:55	
# „Throw Ya Hands“ - 3:29	
# „I Thank U“ - 3:53

## სქოლიო 
## რესურსები ინტერნეტში 
* ინფორმაცია საიტზე Discogs

კატეგორია:1998 წლის სადებიუტო ალბომები
კატეგორია:Universal Music Group-ის ალბომები
კატეგორია:ჰიპ-ჰოპ ალბომები